Johns Hopkins universiteti. Johns Hopkins universiteti (Jons Xopkins yoki Johns Hopkins, qisqartmasi JHU) — AQShning Baltimore shtati, Maryland shahrida joylashgan xususiy tadqiqot universiteti. 1876-yilda asos solingan ushbu oliygoh Qoʻshma Shtatlardagi Yevropa tadqiqot instituti modeliga asoslangan birinchi universitet hisoblanadi. Doimiy ravishda AQSh va dunyoning eng nufuzli oliy taʼlim muassasalari qatoridan oʻrin olib keladi. Universitet oʻzining ilk xayrixohlaridan biri boʻlmish amerikalik kvaker, saxovatpesha tadbirkor Johns Hopkins sharafiga nomlangan. Hopkinsning oliygoh tashkil etilishi uchun qoldirgan 7 million dollarlik vasiyati AQSh tarixidagi eng yirik xayriya sovg‘asi boʻlgan.